Úradný vestník L 126 , 09/05/1989 S. 0012 - 0013

Fínske špeciálne vydanie: Kapitola 2 Zväzok 7 S. 0035

Švédske špeciálne vydanie: Kapitola 2 Zväzok 7 S. 0035



Nariadenie Komisie (EHS) č. 1260/89 z 8. mája 1989 týkajúce sa klasifikácie určitého tovaru v rámci kombinovanej nomenklatúry KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 2658/87 [1] o tarifnej a štatistickej nomenklatúre a o Spoločnom colnom sadzobníku, naposledy zmenené a doplnené nariadením (EHS) č. 20/89 [2], najmä na jeho článok 9, keďže s cieľom zabezpečenia jednotného uplatňovania kombinovanej nomenklatúry pripojenej k uvedenému nariadeniu je potrebné prijať opatrenia týkajúce sa klasifikácie tovaru uvedeného v prílohe tohto nariadenia; keďže nariadenie (EHS) č. 2658/87 stanovilo všeobecné pravidlá na interpretáciu kombinovanej nomenklatúry a tieto pravidlá sa vzťahujú aj na ľubovoľnú inú nomenklatúru, ktorá je na nej úplne, alebo čiastočne založená, alebo ktorá k nej dopĺňa ľubovoľné dodatočné podrozdelenie a ktorá je založená na osobitných ustanoveniach spoločenstva, s cieľom uplatniť tarifné alebo iné opatrenia týkajúce sa obchodu s tovarom; keďže podľa uvedených všeobecných pravidiel musí byť tovar opísaný v stĺpci 1 tabuľky pripojenej k tomuto nariadeniu klasifikovaný pod príslušnými KN kódmi uvedenými v stĺpci 2, z dôvodov stanovených v stĺpci 3; keďže Výbor pre nomenklatúru nedoručil stanovisko v lehote stanovenej jeho predsedom, PRIJALA TOTO NARIADENIE: Článok 1 Tovar opísaný v stĺpci 1 pripojenej tabuľky je v súčasnosti klasifikovaný v rámci kombinovanej nomenklatúry pod príslušnými KN kódmi uvedenými v stĺpci 2 uvedenej tabuľky. Článok 2 Toto nariadenie nadobúda účinnosť 21. deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 8. mája 1989 Za Komisiu Christiane Scrivener člen Komisie [1] Ú. v. ES L 256, 7.9.1987, s. 1. [2] Ú. v. ES L 4, 6.1.1989, s. 19. -------------------------------------------------- PRÍLOHA Opis tovaru | Klasifikácia KN kód | Odôvodnenie | (1) | (2) | (3) | Produkt so vzhľadom mäkkého bieleho vosku pozostávajúci zo zmesi alfa-alkénov, ktoré majú reťazce s párnym počtom uhlíkových atómov od 18 po 26, z ktorých uhlíkové reťazce 20 a 22 predstavujú viac ako 80 % celkovej hmotnosti | 27129090 | Klasifikácia je vymedzená ustanoveniami všeobecných pravidiel 1 a 6 pre interpretáciu kombinovanej nomenklatúry a znením KN kódov 2712 a 27129090. Ide o produkt podobný produktom uvedeným v druhej časti KN kódu 2712 | [4,4'-bis(1,1,3, 3-tetrametylbutyl)-2,2'-tiodifenoláto-0, 0', S](butylamina)nikel(II) | 29309090 | Klasifikácia je vymedzená ustanoveniami všeobecných pravidiel 1 a 6 pre interpretáciu kombinovanej nomenklatúry, poznámkou 6 ku kapitole 29 a znením KN kódov 2930 a 29309090 | Roztok v prchavom organickom rozpúšťadle (približne 25 % hmotnostných) derivátu triazínu (približne 75 % hmotnostných) vytvorený reorganizáciou polymerizácie hexametyléndiizokyanatanu (HMDI), v ktorom sú voľné skupiny izokyanatanu chránené | 39119090 | Klasifikácia je vymedzená ustanoveniami všeobecných pravidiel 1 a 6 pre interpretáciu kombinovanej nomenklatúry, poznámkou 3e ku kapitole 39 a znením KN kódov 3911 a 39119090. Produkt má polymerický charakter a považuje sa za prepolymér | --------------------------------------------------